चमोलीः पड़ोसी देश चीन ने एक बार फिर अपने नापाक इरादे दिखाते हुए भारतीय सीमा में घुस कर अतिक्रमण करने की कोशिश की है. जिसमें इस बार चीन की पीपल्स लिबरेशन आर्मी ने उत्तराखंड के चमोली में सीमा से सटे गांव बाराहोती में लगभग 4 किलोमीटर तक प्रवेश किया है. इससे पहले अगस्त में चीन के सैनिक 3 बार भारत की सीमा में घुसने की कोशिश कर चुके हैं. रिपोर्ट्स के मुताबिक भारतीय सेना की जवाबी कार्रवाई के बाद चीनी सैनिकों को वहां से तुरंत ही वापस लौटना पड़ा गया था. लेकिन रक्षा विशेषज्ञों की माने तो चीन डोकलाम के बाद एक नया विवाद खड़ा कर भारत को घेरना चाहता है.